钦定古今图书集成/明伦汇编/氏族典/第054卷 > 《廖用贤尚友录》 > 归有光
## 钦定古今图书集成/明伦汇编/氏族典/第054卷 > 《廖用贤尚友录》 > 归有光

按《明外史归有光传》：“有光字熙甫，昆山人。九岁能属
文，弱冠尽通《五经》《三史》诸书。嘉靖十九年举乡试，八
上春官不第，徙居嘉定安亭江上，读书谈道，学徒常
数百人，称为震川先生。四十四年始成进士，授长兴
知县。用古教化为治，大吏令不便，辄寝阁不行，大吏
多恶之，论调顺德通判，专辖马政。隆庆四年，大学士”
高拱、赵贞吉引为南京太仆丞，留掌内阁制敕房，修
《世宗实录》，卒官。有光为古文，原本经术，好太史公书，
得其神理。时王世贞主盟文坛，有光力相觗排，目为
妄庸巨子。世贞大憾，其后亦心折。有光，为之赞曰：“千
载有公，继韩、欧阳。余岂异趋，久而自伤。”其推重如此。